પાકિસ્તાનમાં વર્ષ 2013થી સત્તામાં રહેલી પાર્ટી પાકિસ્તાન મુસ્લિમ લીગ-નવાઝ જો આ વખતે પણ ચૂંટણી જીતશે તો ભ્રષ્ટાચારના કેસમાં અયોગ્ય જાહેર કરાયેલા પૂર્વ પીએમ નવાઝ શરીફના ભાઈ શાહબાઝ શરીફને વડાપ્રધાન બનાવવામાં આવી શકે છે. ઉલ્લેખનીય છે કે, શાહબાઝ પાકિસ્તાનના સૌથી મોટા પ્રાંત પંજાબ પ્રાંતના મુખ્યપ્રધાન પણ રહી ચુક્યા છે અને ત્યાં તેમની છબી એક સારા નેતા અને પ્રશાસક તરીકેની છે. નવાઝ શરીફને તેમના પદ પરથી દૂર કરાયા બાદ પાર્ટીની કમાન શાહબાઝ શરીફને સોંપવામાં આવી છે.